Aalborg Stiftstidende, 1835-08-11
At Mordforsøget den 28de Juli vilde give Journalerne men vid Mark at tumle sig paa, kunde man forudsee. Meest Fynd synes der at ligge i det Raisonnement, som et af Organerne for Oppositionen mod det nærværende Dynasti har ført. Naark, siger denne Journal, Kongen havde holdt sig strængt indenfor de constitutionelle Grændser, naar han havde røgtet sit Herskerkald og overladt Regjeringsvæsenet til sine ansvarlige Ministre, saa vilde han ikke have udsat sig for personlige Angreb og kunde have undgaaet at paabyrde sig forbittrede Fienders Had; ligeledes vilde han derved have betaget de Misfornøiede Lysten til at forgribe sig paa ham, thi disse vilde da have vidst, at RegjeringsSystemmet var uafhængigt af hans Person, at det beroede paa forfatningsmæssige Combinationer og følgelig ikke vilde lide nogen Forandring med Kongens Død, Den vigtigste Opdagelse, som hidtil er gjort i Sagen mod Girard, er vel den, at man har opsporet den Bøssemager, hos hvem de Geværløb ere kjøbte, som tjente til Redskaber for Forbrydelsen. Han har erklæret, for kort siden, ikke blot at have solgt disse 25, men endogsaa 50 saadanne Geværløb til en velklædt Mand, hvis Udvortes ikke havde kunnet vække nogen Mistanke. Jndpakkede i en Koffert bleve Løbene transporterede fra ham i en Fiacre; denne vil man nu ogsaa have opsporet, ved at udlove en klækkelig Belønning, og haaber derved at gjøre yderligere vigtige Opdagelser. Dette berettes af Bladet Constitutionell. Andre Journaler omtale den almindelige, roesværdige, Jver hos Hovedstadens Jndvaanere for at meddele Øvrigheden enhver Omstændighed, der kan bidrage til at bringe Sandheden for Lyset; men, at der da ved samme Leilighed, ogsaa indløbe adskillige Efterretninger, der foranledige aldeles forgiæves Uleilighed for Politiet, kan man let forestille sig. Endnu er det ikke afgjort, hvorvidt den arresterede Boireau har villet bekjende sin Deeltagelse i Forbrydelsen eller ikke. Girard skal ved Confrontation med ham have negtet at kjende ham; kun een Journal vil have Efterretning om, at Boireau virkelig har tilstaaet at have leveret Krudtet Kuglerne og andre Materialier til Maskinen, med fuldkommen Kundskab om dens Hensigt og at være lokket dertil ved den betydelige Fordeel, denne Leverance indbragte ham. Men tilforladelige ere disse Beretninger vel neppe, da det ikke er rimeligt, at Resultaterne af Forhører i en saadan Sag saa hurtigt kunne komme ud i Publicum. At dette og dets Organer, mange af de offentlige Blade, ikke tilbageholde Attringer af lydelig Utilfredshed med adskillige af de Fængslinger, som finde Sted, da de unegteligt for en stor Deel vidne om en vis Vilkaarlighed fra Politiet Side, er naturligt; mindre forstaaeligt synes det at være, at saadanne Optrin, som et, der fortælles i Journal de Paris virkelig kunde finde Sted i en saadan Tid og under saadanne Omstændigheder. Beretningen derom lyder saaledes Jgaar, den 31te Juli, om Middagen Kl. 11 saae man unge Mennesker, samtlige i den Paaklædning, Republicanerne pleie at gjøre sig kjendelige ved, begive sig til Broen ved Neuilly, under Udraabet. Ned med Ludvig Philip Republiken leve!" Folket var Gensdarmerne behjelpelig med at fængsle disse Galinger. Ved Undersøgelserne hos Politicommissairen befandtes de alle at være Juveleerarbeidere mellem 17 og 24 Aar. Saadanne Daarskaber, udøvede paa en Tid, hvor man dog maa formode, at Uvillien imod Anarchisterne er ligesaa almindelig, som rimelig, ere vanskelige at fatte, med mindre de nærmer Undersøgelser skulde kaste et Lys paa deres Betydning. De Faldnes Ligbegængelse udsattes til Onsdagen den 5te, formedelst Omfanget af de fornødne Tilberedelser. Efter en Dagsbefaling fra Marschal Lobau opfordres Stadens og hele Omegnens Nationalgarde til den Dag at stille sig under Vaaben, for først at bivaane Ligbegængelsen og siden at passere Revn for Kongen. J Jnvalidernes Hotel, hvorfra Sørgetoget skulde gaae ud, skulde Kongen med sin Sønner bivaane de Ligtaler, der ved denne Leilighed vilde blive holdte og samtlige Ministre slutte sig til Ligfølget.